[{"text_idx": "#000002", "text": "La festivalo okazas c\u0302iujare en Bonn kaj kunigas registaranojn, lokajn estrojn, internaciajn organizojn, civitanan socion, aktivulojn, junajn porbatalantojn, kreeman industrion kaj la privatan sektoron."}, {"text_idx": "#000003", "text": "C\u0302i-jare, la evento okazos inter la 2-a kaj la 4-a de majo 2019. TEJO s\u0302atus starigi delegacion kaj invitas siajn membrojn kandidatig\u0302i por engag\u0302ig\u0302i en la diskutoj. La lingvaj defioj ne estas nova temo en la debatoj pri dau\u0306ripova evoluigo. En 2017, la Studogrupo pri Lingvo kaj Unuig\u0302intaj Nacioj organizis simpozion kun la temo \u201cLingvo, la Celoj por Dau\u0306ripova Evoluigo, kaj Vundeblaj Homgrupoj\u201d, esplorante interalie la edukadon de rifug\u0302intaj infanoj, la edukadon por enmigrintoj kaj la nuntempajn lingvajn problemojn."}, {"text_idx": "#000004", "text": "Por profunde trejnig\u0302i pri la efektivigo de la Celoj por Dau\u0306ripova Evoluigo kaj por plifortigi la pledadon pri la rolo de la lingva diverseco kaj lingva agnosko en pli justa kaj dau\u0306ripova mondo, la TEJO-delegacio celas partopreni la festivalon en Bonn, lerni, kundividi, starigi novajn partnerig\u0302ojn, kaj konsciigi la junajn partoprenontojn pri la defioj de la internacia komunikado. La agadfokuso de la TEJO-delegacio estas la justa kaj ekvilibra aliro al voc\u0302o kaj au\u0306skultado en la nuntempa tutmonda dialogo."}, {"text_idx": "#000005", "text": "Estu parto de tiu delegacio! Kandidatig\u0302u je [en]"}, {"text_idx": "#000006", "text": "La c\u0302efa laborlingvo estos la angla. Por filmoj, prezentaj\u0302oj, novigsesioj, la uzo de aliaj lingvoj estas bonvena. TEJO proponas sesion pri plurilingva dau\u0306ripoveco en malferma mondo. Temas pri interaga ateliero kies celo estas stimuli pripenson rilate al lingva kaj kultura diverseco, rajtoj de la lingvaj minoritatoj kaj interkultura dialogo."}, {"text_idx": "#000007", "text": "La TEJO-delegacio mem organizos tranoktadon kaj vojag\u0302on al Bonn. Estos vers\u0302ajne ebloj tranokti c\u0302e Esperantistoj en la c\u0302irkau\u0306aj\u0302o kaj vojag\u0302i malmultekoste pere de trajnaj karavanoj."}, {"text_idx": "#000008", "text": "Por pli da informoj pri dau\u0306ripova evoluigo [eo]: "}]